રિપ્રેઝેન્ટેશન ઓફ પીપલ (એમેન્ડમેન્ટ) બિલ, ૨૦૧૦ને રજૂ કરતાં કાયદા પ્રધાન એમ. વીરપ્પા મોઇલીએ તેની વિગતોનો પણ ખુલાસો કર્યો હતો. તેમાં એનઆરઆઇને કેવી રીતે મતાધિકાર આપવા અને ચૂંટણીઓ લડવા માટે તેમને ક્યાં પ્રકારની શરતોનું પાલન કરવાનું રહેશે તેનો પણ સમાવેશ કરવામાં આવ્યો છે. અગાઉ તેમણે આ જ સૂચિત ઠરાવના ૨૦૦૬ના મુસદ્દાને પાછો ખેંચી લીધો હતો. તે માટે તેમનું એવું કહેવું હતું કે તેમાં એનઆરઆઇને મતાધિકાર આપવા અંગેની પદ્ધતિઓની વિગતો નહતી. તેની જગ્યાએ આ નવો ખરડો વધુ સર્વગ્રાહી છે અને તેમાં અન્ય કેટલીક બાબતોને પણ આવરી લેવામાં આવી છે.